(GMT+08:00) 2008-11-28 16:51:29
Ban da wannan, Tibet shi kuma suna ne na wata kabila. Akasarin 'yan kabilar suna zaune ne a jihar Tibet, tare kuma da wasu wurare a lardunan Qinghai da Gansu da Sichuan da kuma Yunnan na kasar Sin, kuma yawan 'yan kabilar Tibet ya kai miliyan 4 da dubu 590.
'Yan kabilar Tibet sun samo asalinsu ne daga wata tsohuwar kabila manoma da ke zaune a gabobin kogin Brahmaputra. 'Yan kabilar Tibet suna da harshensu da kuma rubutunsu, kuma suna da al'adu masu albarka. Labarin sarki Gesar nasu ya kasance tsarin waka mafi tsayi a duniya. Ban da wannan, 'yan kabilar Tibet suna kuma kwarewa a wajen wasan kwaikwayo da wakoki da raye-raye da kuma sassaka. Maganin 'yan kabilar Tibet ma ya shahara sosai, wanda wani muhimmin kashi ne na maganin kasar Sin.